b'\n_START_ARTICLE_\nJokivarren koulu\n_START_PARAGRAPH_\nJokivarren koulu oli vuosina 1869\xe2\x80\x932015 toiminut j\xc3\xa4ms\xc3\xa4l\xc3\xa4inen alakoulu ja sit\xc3\xa4 edelt\xc3\xa4nyt kansakoulu (osoite Kelh\xc3\xa4nkatu 8, 42100 J\xc3\xa4ms\xc3\xa4). J\xc3\xa4ms\xc3\xa4n kaupunginvaltuusto p\xc3\xa4\xc3\xa4tti kuitenkin lopettaa koulun. Sen oppilaat siirtyiv\xc3\xa4t syksyll\xc3\xa4 2015 jatkamaan koulunk\xc3\xa4ynti\xc3\xa4\xc3\xa4n joen toisella puolella sijainneeseen Vitikkalan kouluun. Koulussa opetettiin loppuvaiheessa luokkia 1\xe2\x80\x936. Koulun rehtorina toimi vuodesta 2010 l\xc3\xa4htien Hannu Reijonen. Koulussa oli 252 oppilasta ja rinnakkaisluokkia on kaksi. Rehtorin lis\xc3\xa4ksi koulussa ty\xc3\xb6skentelee 14 opettajaa, kaksi koulunk\xc3\xa4yntiavustajaa, koulusihteeri ja terveydenhoitaja._NEWLINE_Ensimm\xc3\xa4inen Jokivarren koulurakennus rakennettiin 1893. Sit\xc3\xa4 ennen koulua on pidetty isojen talojen pirteiss\xc3\xa4. Vuonna 1921 koulua laajennettiin tiilikoululla ja 1922 rakennettiin nykyinen p\xc3\xa4\xc3\xa4rakennus. Samalla vanhoja luokkatiloja saneerattiin erikoisluokkatiloiksi eli k\xc3\xa4sity\xc3\xb6-, musiikki- sek\xc3\xa4 kuvaamataitotiloiksi. Oppilasm\xc3\xa4\xc3\xa4r\xc3\xa4n kasvu on aiheuttanut sen ett\xc3\xa4 joitakin erikoisluokkia on otettu normaaleiksi luokkatiloiksi ja t\xc3\xa4ll\xc3\xa4 hetkell\xc3\xa4 tilat ovat tiiviiss\xc3\xa4 k\xc3\xa4yt\xc3\xb6ss\xc3\xa4. Iltaisin kouluntilat ovat erilaisten iltak\xc3\xa4ytt\xc3\xa4jien k\xc3\xa4yt\xc3\xb6ss\xc3\xa4. Eniten koulun ohella tiloja k\xc3\xa4ytt\xc3\xa4\xc3\xa4 nykyisin tiilikoulun yl\xc3\xa4 kerrassa toimiva musiikkiopisto.'